**Mesto Vrútky**

  Predkladacia správa

*Určené: Mestského zastupiteľstva vo Vrútkach dňa 22.06.2021*

**Názov materiálu: Predloženie žiadosti o navýšenie počtu terénnych sociálnych pracovníkov (TSP) a terénnych pracovníkov (TP) v rámci NP TSP II**

**Materiál obsahuje:** - predkladacia správa

 - dôvodová správa

 ***Návrh na* uznesenie :**

**Mestské zastupiteľstvo vo Vrútkach**

1. **s c h v a ľ u j e**

predloženie **Žiadosti o navýšenie počtu terénnych pracovníkov v rámci Národného projektu terénna sociálna práca II**

Spracovala: JUDr. Ing. J. Rišianová**,** vedúca odboru služieb

Predkladá: Mgr. Branislav Zacharides, primátor mesta

Vo Vrútkach, 18.06.2021

 ................................................... podpis predkladateľa

**Dôvodová správa**

 Implementačná agentúra Ministerstva práce, sociálnych vecí a rodiny SR vydala internú výzvu na navýšenie počtu terénnych sociálnych pracovníkov (TSP) a terénnych pracovníkov (TP) v rámci NP TSP II dňa 8.júna 2021 s termínom ukončenia výzvy 9.7.2021.

 Cieľom tejto výzvy je posilniť personálne kapacity na pozíciách terénny sociálny pracovník (ďalej aj ako „TSP“) a terénny pracovník (ďalej aj ako „TP“) pri výkone terénnej sociálnej práce (ďalej aj ako „Tsp“) v komunitách, v ktorých sa táto potreba preukáže ako nevyhnutná.

 Oprávneným žiadateľom v rámci tejto výzvy sú tie mestá, obce a MVO, ktoré majú uzatvorenú Zmluvu o spolupráci v rámci NP TSP II, t.j. v rámci tohto národného projektu realizujú terénnu sociálnu prácu prostredníctvom TSP prípadne TP v príslušnej lokalite.

 V rámci tejto výzvy je možné navýšiť počet doteraz financovaných pozícií o maximálne 2 pracovné pozície, nerozhoduje či o pozíciu TSP alebo TP. V prípade úspešnosti žiadosti je povinnosť vyhlásiť výberové konanie a pracovný pomer končí tomuto novo prijatému zamestnancovi 31.3.2023.

 Mesto Vrútky má záujem o rozšírenie počtu terénnych pracovníkov o 1 člena. Túto potrebu odôvodňujeme neexistenciou komunitného centra, stále väčšieho počtu ľudí dostávajúcich sa do hmotnej núdze a chudoby a to nie len z marginalizovaného prostredia, ale ľudí nachádzajúcich sa v celom katastrálnom území Vrútok, nie len ulice Kafendova.